Uznesenie Okresného súdu Vranov nad Topľou sp. zn. 7Pc/13/2026 z 12. 6. 2026

Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7Pc/13/2026 8826200530 12. 06. 2026 JUDr. Martina Melníková ECLI:SK:OSVT:2026:8826200530.1
Uznesenie Okresný súd Vranov nad Topľou v právnej veci navrhovateľky: A. B. C., nar. XX.XX.XXXX, bytom D. XXXX/X, XXX XX E., právne zastúpená advokátom JUDr. Vlastimil Klepáč so sídlom Krmanova 16, 040 01 Košice proti odporkyni: F. E., nar. X.X.XXXX, bytom G. XXX/XX, XXX XX H., právne zastúpená advokátom JUDr. Ján Lengvarský so sídlom Dobrianskeho 1651, 093 01 Vranov nad Topľou o návrhu na zníženie výživného na plnoleté dieťa, takto rozhodol: I. Súd konanie z a s t a v u j e. II. Žiaden z účastníkov n e m á nárok náhradu trov konania. odôvodnenie: 1. Navrhovateľka sa domáhala prostredníctvom právneho zástupcu zníženie výživného voči odporkyni, plnoletému dieťaťu. 2. Pred otvorením pojednávania navrhovateľka prostredníctvom právneho zástupcu zobrala návrh späť. 3. Právny zástupca odporkyne súhlasil so späťvzatím návrhu. 4. Podľa § 29 ods. 1 zákona č. 161/2015 Z. z. Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. V zmysle § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 6. V zmysle § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 8. Keďže navrhovateľka zobrala svoj návrh späť a odporkyňa so späťvzatím súhlasila, súd konanie zastavil. 9. O trovách konania súd rozhodol tak, že žiaden z účastníkom nemá nárok na náhradu trov konania ako to ustanovuje § 52 CMP, nakoľko súd nezistil dôvody, pre ktoré by mal účastníkom nárok na náhradu trov konania priznať. 10. Vzhľadom k vyššie uvedenému súd rozhodol tak, ako je uvedené vo výrokovej časti tohto uznesenia.
Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha( odvolací návrh ). Odvolacie dôvody možno meniť a dopĺňať až do rozhodnutia o odvolaní.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2026:8826200530.1 (dáta aktuálne k 11. 11. 2026). Záväzné je znenie zverejnené súdom.




